Die ding van spoede is: jinx dit deur te sê “asseblief, kan dit ‘n stil spoed wees, met min pasiënte”, en jy staan heelnag op jou voete en luister na pasiënte wat 3 uur in die oggend kom kla oor ‘n rugpyn wat al vir 5 jaar ‘n daaglikse las is. JongDok het stilswye gehandhaaf oor die stil spoed, en genadiglik was dit rustig, met ‘n volle 3 uur slaap! Vyfuur die oggend word JongDok ontbied deur ‘n benoude saalsuster: “Doctor, you need to come, the patient he is gasping”. Berugte woorde – the gasping patient. JongDok (natuurlik nog nuut in die bedryf) storm na die saal toe – ‘n kort blaaskans kortgeknip – en assesseer die situasie. Die blomme het al ‘n paar weke terug begin kop uitsteek hier in Londen, en vandag het ons uiteindelik ook rede om die plante se optimisme te deel: die son skyn! Vir die eerste keer in maande.